
UZNESENIE VLÁDY SLOVENSKEJ REPUBLIKY

č. 527
z 22. októbra 2014
k Správe o priebehu a následkoch povodní na území SR za 1. polrok 2014
	Číslo materiálu:
	38258/2014

	Predkladateľ:
	minister životného prostredia, predseda Ústrednej povodňovej komisie a podpredseda vlády a minister vnútra, podpredseda Ústrednej povodňovej komisie 


Vláda

A. schvaľuje

A.1. Správu o priebehu a následkoch povodní na území SR v 1. polroku 2014;
B. súhlasí
B.1. s uvoľnením 5 631 322,39 eur z kapitoly Všeobecná pokladničná správa a ich použitím na
a) úhradu výdavkov vynaložených na vykonávanie povodňových zabezpečovacích prác v sume 3 456 855,20 eur,

b) úhradu výdavkov vynaložených na vykonávanie povodňových záchranných prác v sume 2 148 817,13 eur,

c) vyplatenie priznaných peňažných náhrad za škody na majetku spôsobené v priamej súvislosti s vykonávaním povodňových záchranných prác vo výške 25 650,06 eur;
C. ukladá
podpredsedovi vlády a ministrovi financií

C.1. uvoľniť z kapitoly Všeobecná pokladničná správa finančné prostriedky v sume 5 631 322,39 eur, z toho pre

1)
Ministerstvo vnútra SR 2 183 360,57 eur, z toho
a)
2 162 442,27 eur okresným úradom v sídlach krajov a z nich

aa)
1 689 080,78 eur okresnému úradu Prešov, z toho 13 136,06 eur na úhradu výdavkov vynaložených na vykonávanie povodňových zabezpečovacích prác a 1 675 944,72 eur na úhradu výdavkov vynaložených na vykonávanie povodňových záchranných prác,

ab)
336 118,19 eur okresnému úradu Košice, z toho 7 979,29 eur na úhradu výdavkov vynaložených na vykonávanie povodňových zabezpečovacích prác, 302 488,84 eur na úhradu výdavkov vynaložených na vykonávanie povodňových záchranných prác a 25 650,06 eur na vyplatenie priznanej náhrady za škodu na majetku spôsobenú v priamej súvislosti s vykonávaním povodňových záchranných prác, ktorá bola spôsobená v dňoch od 16. mája 2010 do 18. mája 2010 na území obce Slovenské Nové Mesto,

ac)
127 261,34 eur okresnému úradu Žilina na úhradu výdavkov vynaložených na vykonávanie povodňových záchranných prác,

ad)
4 462,44 eur okresnému úradu Trenčín, z toho 2 265,66 eur na úhradu výdavkov vynaložených na vykonávanie povodňových zabezpečovacích prác a 2 196,78 eur na úhradu výdavkov vynaložených na vykonávanie povodňových záchranných prác,

ae)
4 376,36 eur okresnému úradu Nitra na úhradu výdavkov vynaložených na vykonávanie povodňových zabezpečovacích prác,

af)
1 143,16 eur okresnému úradu Banská Bystrica, z toho 1 073,56 eur na úhradu výdavkov vynaložených na vykonávanie povodňových zabezpečovacích prác a 69,60 eur na úhradu výdavkov vynaložených na vykonávanie povodňových záchranných prác,

b) 14 710,56 eur na úhradu výdavkov vynaložených na vykonávanie povodňových záchranných prác Hasičským a záchranným zborom,

c) 6 207,74 eur na úhradu výdavkov vynaložených na vykonávanie povodňových záchranných prác Policajným zborom,

2) Ministerstvo životného prostredia SR 3 141 578,51 eur, z toho

a) 3 139 744,10 eur na úhradu výdavkov vynaložených na vykonávanie povodňových zabezpečovacích prác Slovenským vodohospodárskym podnikom, š. p. Banská Štiavnica,

b) 1 834,41 eur na úhradu výdavkov vynaložených na plnenie úloh predpovednej povodňovej služby Slovenským hydrometeorologickým ústavom,

3) Ministerstvo zdravotníctva SR 19 899,44 eur na úhradu výdavkov vynaložených na vykonávanie povodňových záchranných prác orgánmi verejného zdravotníctva,

4) Ministerstvo pôdohospodárstva a rozvoja vidieka SR 32 466,40 eur na úhradu výdavkov vynaložených na vykonávanie povodňových zabezpečovacích prác správcami drobných vodných tokov, z toho

a)  17 824,00 eur na úhradu výdavkov vynaložených na vykonávanie povodňových zabezpečovacích prác Štátnymi lesmi TANAP,

b)  12 642,40 eur na úhradu výdavkov vynaložených na vykonávanie povodňových zabezpečovacích prác Lesmi Slovenskej republiky, š. p.,

c)   2 000,00 eur na úhradu výdavkov vynaložených na vykonávanie povodňových zabezpečovacích prác Lesopoľnohospodárskym majetkom Ulič, š. p.,

5) Ministerstvo obrany SR 9 104,95 eur, z toho 9 066,84 eur na úhradu výdavkov vynaložených na vykonávanie povodňových zabezpečovacích prác Vojenskými lesmi a majetkami, š. p. a 38,11 eur na úhradu výdavkov vynaložených na vykonávanie povodňových záchranných prác Ozbrojenými silami Slovenskej republiky,

6) Ministerstvo dopravy, výstavby a regionálneho rozvoja SR 4 580,86 eur na úhradu výdavkov vynaložených na vykonávanie povodňových zabezpečovacích prác pri ochrane dopravnej infraštruktúry,

7) Vyššie územné celky na úhradu výdavkov vynaložených na vykonávanie povodňových zabezpečovacích prác pri ochrane dopravnej infraštruktúry, z toho

a)  212 550,93 eur Prešovskému samosprávnemu kraju,

b)  16 011,50 eur Nitrianskemu samosprávnemu kraju,

c)  7 369,85 eur Košickému samosprávnemu kraju,

d)  4 399,38 eur Žilinskému samosprávnemu kraju
do 4. novembra 2014 

podpredsedovi vlády a ministrovi vnútra
ministrovi životného prostredia
ministerke zdravotníctva
ministrovi pôdohospodárstva a rozvoja vidieka
ministrovi obrany
ministrovi dopravy, výstavby a regionálneho rozvoja

C.2. zabezpečiť presun prostriedkov uvedených v bode C.1. tohto uznesenia dotknutým subjektom
do 10 pracovných dní po obdržaní finančných prostriedkov

ministrovi životného prostredia
podpredsedovi vlády a ministrovi vnútra
C.3. zabezpečiť školenie starostov obcí a primátorov miest o úlohách obcí a miest na úseku ochrany pred povodňami a o zákone č. 7/2010 Z. z. o ochrane pred povodňami v znení zákona č. 180/2013 Z. z. a o všeobecne záväzných právnych predpisoch v tejto oblasti

do 31. marca 2015.
Vykonajú:
podpredseda vlády a minister financií
podpredseda vlády a minister vnútra

minister životného prostredia
ministerka zdravotníctva

minister pôdohospodárstva a rozvoja vidieka

minister obrany

minister dopravy, výstavby a regionálneho rozvoja

